Diari Oficial de la Generalitat Valenciana


Sumari del DOGV 3904, del 26-12-2000 (2000/10679)

Informació pública del programa per al desenvolupament de l'actuació integrada del sector número 3 de sòl urbanitzable no programat -Pla de la Figuereta- la Nucia.
-------------------------------------------------------------------------------------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10508


Organisme emissor
:   Construcciones y Urbanizaciones San Rafael, SA

Tipus de document
:   Anunci

Informació pública del programa per al desenvolupament de l'actuació integrada del sector número 3 de sòl urbanitzable no programat -Pla de la Figuereta- la Nucia. [2000/M10239]
  
Mitjançant aquest edicte s'anuncia l'obertura d'un període d'informació pública de 20 dies, comptador des de l'endemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'execució única del sector número 3 del Pla General de la Nucia (Alacant), promoguda per la mercantil Construcciones y Urbanizaciones San Rafael, SA.
  
Aquesta documentació consisteix en la següent:
  
1. Avantprojecte d'urbanització.
  
2. Pla parcial.
  
3. Expedient d'homologació
  
Aquesta documentació podrà examinar-se durant el període esmentat a la Notaria del senyor Antonio Luis Mira Canto, a Callosa d'En Sarrià, carrer d'Abdet, número 11, de dilluns a divendres, de 09.00 a 14.00 hores, així com a les dependències de l'Ajuntament de la Nucia.
  
S'avisa que, dins del termini de 20 dies, comptador des de la publicació del darrer anunci, qualsevol persona podrà comparèixer a la notaria abans esmentada per a obtenir una còpia de l'acta notarial de protocol·lització o sol·licitar que se li exhibisca aquesta.
  
Així mateix, es fa constar la possibilitat de consultar durant el mateix termini a l'ajuntament les actuacions derivades de la documentació depositada en aquest i de presentar, per a la incorporació a les actuacions, tant al·legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que s'estableix en els articles 46 i 48 de la Llei 6/1994, de 15 de novembre.
  
Les proposicions juridicoeconòmiques abans esmentades es presentaran al registre general de l'ajuntament en plica tancada, dins dels cinc dies hàbils següents a l'acabament del termini abans esmentat, amb la documentació establida en els apartats C) i D) de l'article 32 de la LRAU. L'acte d'obertura de pliques tindrà lloc a l'ajuntament el dia hàbil següent a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a disposició del públic per a consultar-les i presentar al·legacions, abans de l'aprovació del programa i l'adjudicació de la seua execució.
  
Finalment, aquest edicte compleix la funció de notificació mitjançant edictes, de conformitat amb allò disposat en l'article 59.4 de la Llei 30/1992, respecte dels propietaris de parcel·les desconeguts a efectes de notificació o, intentada aquesta, no s'haguera pogut practicar. A continuació s'indiquen els titulars afectats: Juan Ronda Guarinos, Magdalena Barber Ripoll i fills, Ignacia Ripoll Barber, José Llorens Cano i altres.